
Comisia pentru buget,

finanţe şi bănci

Bucureşti,     25.02.2015   

Nr. 4c-2/159
Comisia pentru politică economică, reformă şi privatizare
Bucureşti,      25.02.2015
Nr. 21/123
PLx115/2013
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanței de urgență a Guvernului nr. 18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica” ─ S.A. și la Societatea Națională de Transport Gaze Naturale „Transgaz” ─ S.A. Mediaș, trimis cu adresa nr. PLx.115/2013 din 22 aprilie 2013 Comisiei pentru buget, finanţe şi bănci şi Comisiei pentru politică economică, reformă şi privatizare, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Viorel ŞTEFAN
	PREŞEDINTE,

Horia GRAMA

Comisia pentru buget,

finanţe şi bănci

Bucureşti,     25.02.2015 
Nr. 4c-2/159
Comisia pentru politică economică, reformă şi privatizare
Bucureşti,      25.02.2015

Nr. 21/123
RAPORT COMUN
asupra proiectul de Lege privind aprobarea Ordonanței de urgență a Guvernului nr. 18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica”─ S.A. și la Societatea Națională de Transport Gaze Naturale „Transgaz” ─ S.A. Mediaș
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului  nr. 18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica” ─ S.A. și la Societatea Națională de Transport Gaze Naturale „Transgaz” ─ S.A. Mediaș, trimis cu adresa nr. PL-x 115 din 22 aprilie 2013, înregistrată sub nr. 4c-2/159 din 22 aprilie 2014, respectiv sub nr. 21/123 din 22 aprilie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 15 aprilie 2013.
Consiliul Legislativ, prin avizul nr. 177 din 20 martie 2013, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil proiectul de lege, conform avizului nr. 31/551 din 13 mai 2013. 

Comisia pentru industrii şi servicii a avizat favorabil proiectul de lege, cu amendamente admise, conform avizului nr. 23/163 din 15 mai 2013.
Proiectul de lege are ca obiect de reglementare aprobarea Ordonanței de urgență a Guvernului nr. 18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica” ─ S.A. și la Societatea Națională de Transport Gaze Naturale „Transgaz”  ─ S.A. Mediaș, în sensul trecerii acţiunilor deţinute de stat la cele două companii naţionale, din administrarea Ministerului Economiei în administrarea Ministerului Finanţelor Publice.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru politică economică, reformă şi privatizare şi-au desfăşurat lucrările în şedinţe separate.
Astfel,  membrii Comisiei pentru buget, finanțe și bănci au examinat proiectul de lege menţionat mai sus în şedinţa din 28 mai 2013 și au transmis membrilor Comisiei pentru politică economică, reformă și privatizare un Raport preliminar cu amendamente admise. 

În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică economică, reformă și privatizare  au examinat proiectul de lege menţionat mai sus şi amendamentele înaintate de Comisia pentru buget, finanțe și bănci prin Raportul preliminar, în şedinţa din 4 iunie 2013 și au transmis membrilor Comisiei pentru buget, finanțe și bănci un raport preliminar cu amendamente admise și respinse.

În conformitate cu prevederile art. 61 și ale art. 63 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat proiectul de lege menţionat mai sus în ședința comună din 11 iunie 2013  și au hotărât, cu unanimitate de voturi, să amâne finalizarea dezbaterilor asupra acestui proiect de lege până la primirea unui punct de vedere din partea Guvernului.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, membrii celor două Comisii au reluat dezbaterile asupra proiectului de lege în şedinţe separate. Membrii Comisiei pentru politică economică, reformă și privatizare au reluat dezbaterile asupra  proiectului de lege menționat mai sus în şedinţa din 17 februarie 2015.  Comisia pentru buget, finanțe şi bănci şi-a desfăşurat lucrările în ziua de                               24 februarie 2015.
Cu prilejul dezbaterilor, membrii Comisiei pentru politică economică, reformă și privatizare au apreciat că prevederile Ordonanţei de urgență a Guvernului nr. 18/2013 supusă dezbaterii nu se mai justifică întrucât Ordonanța de urgență a Guvernului nr.18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica” ─ S.A. și la Societatea Națională de Transport Gaze Naturale ,,Transgaz”  ─ S.A. Mediaș a fost abrogată prin Ordonanța de urgență a Guvernului nr.6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice ,,Transelectrica” — S.A. şi la Societatea Naţională de Transport Gaze Naturale ,,Transgaz” — S.A. Mediaş şi pentru modificarea unor acte normative, proiectul de lege rămânând fără obiect.

La dezbaterile Comisiei pentru politică economică, reformă şi privatizare şi la cele ale Comisiei pentru buget, finanţe şi bănci au participat, în calitate de invitați, în conformitate cu prevederilor art. 54 şi 55 din Regulamentul Camerei Deputaţilor, republicat, cu modificările și completările ulterioare, domnul Maricel Popa – secretar de stat și domnul Bogdan Vasilescu – consilier.
Din totalul de 26 de membri ai Comisiei pentru politică economică, reformă şi privatizare au fost prezenţi la dezbateri 23 deputaţi, iar la Comisia pentru buget, finanţe şi bănci şi-au înregistrat prezenţa 30 deputaţi din totalul de 34 de membri.
În urma examinării proiectului de lege şi a opiniilor exprimate, deputaţii celor două Comisii au hotărât,  cu unanimitate de voturi, să supună Plenului Camerei Deputaţilor spre dezbatere şi adoptare proiectul de Lege privind respingerea Ordonanței de urgență a Guvernului nr.18/2013 pentru desemnarea entității publice care exercită, în numele statului, calitatea de acționar la Compania Națională de Transport al Energiei Electrice „Transelectrica” ─ S.A. și la Societatea Națională de Transport Gaze Naturale „Transgaz”  ─ S.A. Mediaș, cu amendamentele admise, care sunt redate în anexa la prezentul raport. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	PREŞEDINTE,

Horia GRAMA

	SECRETAR,

Mihai Aurel DONŢU
	SECRETAR,

Cornel ITU 


                                  Şef serviciu                                                                                     Şef serviciu

                                Giorgiana Ene                                                                           Graziella Segărceanu                                          

                         Consilier parlamentar

                               Vasilica Popa

ANEXĂ

Amendamente admise

În urma dezbaterii, Comisiile propun adoptarea iniţiativei legislative cu următoarele amendamente:
	Nr. crt.
	Text OUG 18/2013
	Text Senat
	Text propus de Comisii
(autorul amendamentului)
	Motivarea 

amendamentelor propuse

	1.
	-
	LEGE
privind aprobarea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice „Transelectrica"- S.A. şi la Societatea Naţională de Transport Gaze Naturale „Transgaz"- S.A. Mediaş


	LEGE
privind respingerea Ordonanţei de urgenţă a Guvernului nr. 18/2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice „Transelectrica"- S.A. şi la Societatea Naţională de Transport Gaze Naturale „Transgaz"- S.A. Mediaş

Autori: 
Comisia economică
Comisia pentru buget
	Pentru respectarea normelor de tehnică legislativă.

	2.
	-
	Articol unic- Se aprobă Ordonanţa de urgenţă a Guvernului nr. 18 din 27 martie 2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice „Transelectrica"- S.A. şi la Societatea Naţională de Transport Gaze Naturale „Transgaz"- S.A. Mediaş, publicată în Monitorul Oficial al României, Partea I, nr. 176 din 1 aprilie 2013, cu următoarea modificare:


	Articol unic. – Se respinge Ordonanţa de urgenţă a Guvernului nr. 18 din 27 martie 2013 pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice „Transelectrica"- S.A. şi la Societatea Naţională de Transport Gaze Naturale „Transgaz"- S.A. Mediaş, publicată în Monitorul Oficial al României, Partea I, nr. 176 din 1 aprilie 2013.

Autori: 
Comisia economică
Comisia pentru buget
	Pentru respectarea normelor de tehnică legislativă.

	3.
	Ordonanţa de urgenţă a Guvernului pentru desemnarea entităţii publice care exercită, în numele statului, calitatea de acţionar la Compania Naţională de Transport al Energiei Electrice „Transelectrica” ─ S.A. şi la Societatea Naţională de Transport Gaze Naturale „Transgaz” ─ S.A. Mediaş
	Nemodificat.
	—
	

	4.
	Art. 1. ─ La data intrării în vigoare a prezentei ordonanţe de urgenţă, acţiunile deţinute de stat la Compania Naţională de Transport al Energiei Electrice „Transelectrica” ─ S.A. trec din administrarea Ministerului Economiei în administrarea Ministerului Finanţelor Publice.
	Nemodificat.
	—
	

	5.
	Art. 2. ─ La data de 1 mai 2013, acţiunile deţinute de stat la Societatea Naţională de Transport Gaze Naturale „Transgaz” ─ S.A. Mediaş trec din administrarea Ministerului Economiei în administrarea Ministerului Finanţelor Publice.
	Nemodificat.
	—
	

	6.
	Art. 3. ─ (1) De la data realizării transferului dreptului de administrare în condiţiile art. 1 şi 2, Ministerul Finanţelor Publice exercită toate drepturile şi îşi asumă toate obligaţiile ce decurg din calitatea de acţionar al statului la societăţile prevăzute la                    art. 1 şi 2.
 (2) Reprezentanţii statului în adunarea generală a acţionarilor sunt numiţi şi revocaţi prin ordin al ministrului finanţelor publice.
 (3) Participarea reprezentanţilor prevăzuţi la alin. (2) în şedinţele adunării generale a acţionarilor se face pe baza şi în limitele mandatului primit prin ordin al ministrului finanţelor publice.
 (4) În exercitarea atribuţiilor decurgând din calitatea de acţionar la societăţile comerciale nominalizate la art. 1 şi 2, Ministerul Finanţelor Publice va acţiona în concordanţă cu politicile şi strategia în domeniul energiei şi gazelor naturale elaborată de ministerul de resort în conformitate cu prevederile Legii energiei electrice şi a gazelor naturale nr. 123/2012.
	Nemodificat.
	—
	

	7.
	Art. 4. ─ (1) Se autorizează Ministerul Finanţelor Publice să mandateze reprezentanţii săi în adunările generale ale acţionarilor companiilor naţionale prevăzute la art. 1 şi 2, să efectueze demersurile necesare pentru modificarea actelor constitutive ale acestora în conformitate cu prevederile prezentei ordonanţe de urgenţă, precum şi să aprobe efectuarea formalităţilor de publicitate prevăzute de lege.
 (2) Începând cu data transferului dreptului de administrare a acţiunilor în condiţiile art. 1 şi 2, procedurile privind selecţia administratorilor pentru companiile naţionale prevăzute la art. 1 şi 2, aflate în derulare, se preiau şi se duc la îndeplinire de către Ministerul Finanţelor Publice, care se subrogă în toate drepturile şi obligaţiile Oficiului Participaţiilor Statului şi Privatizării în Industrie în numele Ministerului Economiei.
 (3) În litigiile aflate pe rolul instanţelor judecătoreşti sau arbitrale în care statul este chemat în judecată în calitate de acţionar la companiile naţionale prevăzute la art. 1 şi 2, interesele statului vor fi reprezentate de Ministerul Finanţelor Publice, începând cu data transferului dreptului de administrare a acţiunilor în condiţiile art. 1 şi 2.
	Nemodificat.
	—
	

	8.
	Art. 5. ─ (1) Se autorizează Ministerul Finanţelor Publice şi Ministerul Economiei să iniţieze şi să aprobe, după caz, toate operaţiunile şi demersurile necesare pentru trecerea acţiunilor deţinute de Compania Naţională de Transport al Energiei Electrice „Transelectrica” ─ S.A. la Societatea Comercială „Operatorul Pieţei de Energie Electrică” ─ S.A. ─ OPCOM şi la Societatea Comercială FORMENERG ─ S.A. în proprietatea statului şi administrarea Ministerului Economiei, cu respectarea prevederilor legale incidente.
 (2) Dispecerul Energetic Naţional şi Dispeceratul Naţional de Gaze Naturale rămân în coordonarea metodologică şi funcţională a ministrului delegat pentru energie.
	 Nemodificat.
- La articolul 5, alineatul (2) se abrogă.

